দ্বাদশ শ্রেণিতে পাশ করার পর সোমেশ একটি স্থানীয় টিভি চ্যানেলের হয়ে ক্যামেরাম্যানের কাজ শুরু করে। ২০১৩ সালে একবার কাজের প্রয়োজনে কোতয়ালি থানায় যায়। সোমেশের কথায়,‘‘ স্থানীয় এক জুয়াড়িকে গ্রেফতারের ঘটনায় আমাকে আমার সিনিয়র বলে পুলিশের বক্তব্য রেকর্ড করতে। সেই সময় থানার ইনস্পেকটর আমাকে বলেন ওই মামলায় সাক্ষী দিতে। সেই সময় আমি রাজি হয়ে যাই।’’ তারপর একটার পর একটা মামলায় সাক্ষী দেওয়ার জন্য পুলিশের কাছ থেকে ডাক আসে। এখন পরিস্থিত এমন হয়ে গিয়েছে সোমেশকে ম্যাজিস্ট্রেট থেকে আইনজীবী, পুলিশ সবাই চেনে।